Toeris sterf ná kameelperd op voertuig val | Maroela Media
Die Switserse toeris wat die naweek ernstig beseer is toe 'n kameelperd tydens 'n botsing in die Krugerwildtuin op sy voertuig beland het, is in die hospitaal oorlede.
Isaac Phaahla, woordvoerder van SANParke, het bevestig die toeris is Woensdag in die Milpark-hospitaal in Johannesburg oorlede.
Die voorval het Sondag naby die Mopani-ruskamp plaasgevind. SANParke het vroeër gesê 'n minibus met 13 dagbesoekers was op pad na Letaba, toe die kameelperd glo voor die voertuig ingeloop het.
Die minisbusbestuurder kon glo nie die kameelperd vermy nie en het met die dier gebots. (Foto: Sanparke)
Die bestuurder, 'n Switserse burger, is ernstig beseer. Sy passasier het geringe beserings opgedoen. Twee van die insittendes in die minibus is na 'n hospitaal vir waarneming geneem. Die kameelperd is op die toneel dood.
Phaahla het ook bevestig die polisie ondersoek die voorval. "Ons doen dus 'n beroep op mense om nie oor die voorval te spekuleer nie en die reg sy gang te laat gaan."
Ja hoe durf mens spekuleer, want alles is tog nou so sensitief maar die hele Suid-Afrika weet hoe minibus bestuurders ry op ons paaie en meeste mense weet daai pad is n 'shortcut' vir hulle van punt A tot punt B.
13 dag besoekers? Waar is bewyse van hulle ingang slippies / vooie wat betaal is? Waar is al daai 13 dagbesoekers nou?
Yup ons mag nie spekuleeer nie, want ons weet wat die waarheid is.
Taxi het onverantwoordelik gery maar sy vel gaan hom laat wegkom met moord!!!!
Was Sept vakansie in die wildtuin. Die taxis steur hulle niks aan spoedgrens nie. Ry met spoed en as jy dalk in die pad is word jy dood eenvoudig met flikkerende ligte van agter af uit die pad gehaal